
JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei ordinare a Consiliului Local Sîntandrei

din data de 25.09.2018
Şedinţa ordinară a Consiliului Local Sîntandrei a fost convocată de Primar în baza Dispoziţiei nr. 164 din 21 septembrie 2018, la şedinţă sunt prezenţi toți cei 14 consilieri în funcţie. 

La şedinţă participă : primarul comunei domnul Ioan Mărcuș, secretarul comunei doamna Dorina Ilea, doamna Nicoleta Spătar șef Birou Finanțe Contabilitate, domnul Ilie Olari consilier în cadrul Compartimentului Administrarea domeniului Public şi Privat.
Totodată, la ședința publică participă următoarele persoane: doamna Carmen Lezeu, domnul Teofil Popa, domnul Traian Cosor și domnul Ovidiu Mocan.
Domnul Primar salută prezența la ședință a doamnei Moș Marinela Nadia, prezentând-o ca următorul supleant pe Lista candidaturilor definitive depuse de către partidul politic PNL pentru alegerile locale din 5 iunie 2016; calitatea de membru fiind confirmată și de Filiala Județeana Bihor a Partidului Național Liberal.
Preşedintele de ședință, domnul consilier Dănuţ Ioan Torjoc, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

   Înainte de a se trece la Ordinea de zi propriu – zisă, dna secretar Dorina Ilea supune spre aprobare procesele verbale ale ședințelor anterioare. 
Se supune la vot procesul verbal al ședinței ordinare din data de 24.08.2018. Doamna consilier Simona – Claudia Oșvat subliniază că se abţine de la votarea procesului verbal, deoarece a fost absentă motivat. Nefiind probleme asupra conţinutului acestuia, se supune la vot, prin vot deschis cu ridicarea mâinii şi cu 13 voturi „pentru”, fără voturi „împotrivă” și 1 „abținere” este adoptată H.C.L. nr. 109 din 25.09.2018 privind aprobarea procesului verbal al şedinţei ordinare a Consiliului Local Sîntandrei din data de 24 august 2018.

De asemenea se supune spre aprobare procesul verbal al şedinţei extraordinare din data de 03.09.2018. Domnul consilier Ciprian – Mihai Fechetea și doamnele consiliere Elena Roxana Lascu și Corina Anina Paina subliniază că se abțin de la votarea procesului verbal al ședinței extraordinare din data de 03.09.2018 deoarece au fost absenți motivat. Nefiind probleme asupra conţinutului acestuia, se supune la vot, prin vot deschis cu ridicarea mâinii şi cu 11 voturi „pentru”, fără voturi „împotrivă” și 3 „abțineri” este adoptată H.C.L. nr. 110 din 25.09.2018 privind aprobarea procesului verbal al şedinţei extraordinare a Consiliului Local Sîntandrei din data de 3 septembrie 2018.

Președintele de ședință, prezintă proiectul ordinii de zi:
1. Proiect de hotărâre privind validarea mandatului unui nou consilier local în cadrul Consiliului Local al Comunei Sîntandrei din partea partidului PNL pe locul devenit vacant.

Inițiator: Primar – Ioan Mărcuș

2. Proiect de hotărâre privind aprobarea rectificării bugetului de venituri si cheltuieli al comunei Sîntandrei pe anul 2018.

Inițiator: Primar Ioan Mărcuș

3. Proiect de hotărâre privind aprobarea validării dispoziţiei Primarului nr. 157 din 11 septembrie 2018 privind rectificarea bugetului de venituri şi cheltuieli.

Inițiator: Primar – Ioan Mărcuș

4. Proiect de hotărâre privind aprobarea PUZ „Lotizare teren pentru locuințe și funcțiuni complementare nr. cadastral 57028”, având ca beneficiari : Abrudan Nicoleta și Mihalca Georgeta.

Inițiator: Primar Ioan Mărcuș

5. Proiect de hotărâre privind aprobarea PUZ “Înființare fermă de reproducție găini pentru Grupul de producție carne pasăre Nutrientul S.R.L. – Fermă incubație în localitatea Palota”, având ca beneficiar: S.C. Nutrientul S.R.L.

Inițiator: Primar Ioan Mărcuș

6. Proiect de hotărâre privind aprobarea PUZ “Parcelare teren pentru locuințe și funcțiuni complementare locuirii, nr. cadastral 157 Sîntandrei”, având ca beneficiari: Pătcaș Ciprian Vasile și Pătcaș Felicia Florica.

Iniţiator: Primar Ioan Mărcuş
7. Proiect de hotărâre privind aprobarea PUZ “Parcelare teren pentru locuințe și funcțiuni complementare, nr. cadastral 1503 Sîntandrei”,, având ca beneficiari: Copil  (Țelea) Anamaria Ioana, Țelea Darius – Ionel și Țelea Bogdan Andrei.

Iniţiator: Primar Ioan Mărcuş

8. Proiect de hotărâre privind aprobarea PUZ Modificator “Parcelare teren pentru locuințe individuale / cuplate, cu funcțiuni complementare, str. Ghioceilor nr. 37 Sîntandrei”, având ca beneficiar: S.C. Dorecons S.R.L. 

Iniţiator: Primar Ioan Mărcuş

9. Proiect de hotărâre privind aprobarea însuşirii ofertei de donaţie fără sarcini făcută de către Mărcuș Dorin cu soția, a terenului cu nr. cad. 58204, înscris în CF nr. 58204 și de către Chiș Maria, a terenului cu nr. cad. 58193, situate în localitatea Sîntandrei pentru constituire drum public – strada Dorului

Iniţiator: Primar Ioan Mărcuş

10. Proiect de hotărâre privind aprobarea însuşirii ofertei de donaţie fără sarcini făcută de către Criste Veronica, Benedek Ferenc și Benedek Alexandru, a terenurilor cu nr. cad. 58262, 58263, 58264, 58265, pentru constituire și lărgire drumuri publice.

Iniţiator: Primar Ioan Mărcuş

11. Proiect de hotărâre privind înscrierea în Cartea Funciară în domeniul privat al Comunei Sîntandrei a terenului intravilan, având categoria de folosință curți – construcții, în suprafață de 121 mp, cu numărul cadastral 2606 notat în CF 2606 Sîntandrei.

Iniţiator: Primar Ioan Mărcuş

12. Proiect de hotărâre privind aprobarea demarării procedurii în vederea achiziționării Serviciului de întocmire amenajament silvic pentru suprafața de 143,40 ha fond forestier, proprietatea publică a Comunei Sîntandrei, situat pe raza comunei Husasău de Tinca, pentru perioada 2019 – 2028.

Iniţiator: Primar Ioan Mărcuş

13. Proiect de hotărâre privind alegerea viceprimarului.

Iniţiator: Primar Ioan Mărcuş

14. Întrebări și interpelări.

   Domnul consilier Ciprian Mihai Fechetea propune suplimentarea Ordinii de zi cu Proiectul de hotărâre privind aderarea Comunei Sîntandrei la ADI TRANSREGIO.
   Doamna Carmen Lezeu, participantă la ședință, dorește să sublinieze încă o dată importanța acestui proiect pentru comunitatea noastră, motiv pentru care ar trebui urgentată trecerea acestui proiect pe Ordinea de zi.

   Doamna secretar precizează că pentru ca acest Proiect de hotărâre să poată fi trecut pe Ordinea de zi, trebuie să se respecte toți pașii prevăzuți atât de prevederile legale aflate în vigoare cât și de prevederile Regulamentului pentru respectarea și punerea în aplicare a prevederilor Legii nr. 52 / 2003 privind transparența decizională în administrația publică la nivelul comunei Sîntandrei, adoptat de Consiliul Local Sîntandrei prin HCL nr. 49 / 27 aprilie 2018.

Proiectul ordinii de zi așa cum a fost prezentat, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 111 din 25.09.2018 privind aprobarea ordinii de zi propusă pentru şedinţa ordinară a Consiliului Local Sîntandrei din data de 25 septembrie 2018.
Se trece la discutarea punctelor de pe Ordinea de zi:

La punctul 1 dl. consilier Dănuţ Ioan Torjoc președinte de ședință îi dă cuvântul d-lui Primar care prezintă proiectul de hotărâre privind validarea mandatului unui nou consilier local în cadrul Consiliului Local al Comunei Sîntandrei din partea partidului PNL pe locul devenit vacant.
Doamna secretar Dorina Ilea, prezintă procedura validării mandatului de consilier local, potrivit prevederilor Legii nr. 215 din 23 aprilie 2001, astfel :

   Comisia de validare examinează legalitatea alegerii fiecărui consilier şi propune consiliului local validarea sau invalidarea mandatelor.

   Validarea mandatelor se face, în ordine alfabetică, cu votul deschis al majorităţii consilierilor prezenţi la şedinţă. 

   Persoana al cărei mandat este supus validării nu participă la vot. 

Consilierii locali, ale căror mandate au fost validate, depun în fața consiliului local, următorul jurământ în limba română:
 
   "Jur să respect Constituția și legile tării și să fac, cu bună-credință, tot ceea ce stă în puterile și priceperea mea pentru binele locuitorilor comunei. Asa sa-mi ajute Dumnezeu."
 
   Jurământul poate fi depus și fără formulă religioasă, însă consilierii locali care refuză să depună jurământul sunt considerați demisionați de drept. 
 
  Jurământul se depune după următoarea procedură:
      Secretarul comunei va da citire jurământului, după care consilierii validați se vor prezenta, în ordine alfabetică, în fața unei mese special amenajate, pe care se află un exemplar din Constituție și Biblie. 

Consilierul va pune mâna stângă atât pe Constituție, cât și dacă este cazul pe Biblie, va pronunța cuvântul ”jur”, după care va semna jurământul de credință, care va fi imprimat pe un formular special.
      Jurământul se semnează în două exemplare, din care unul se păstrează la dosarul de validare, iar al doilea se înmânează consilierului.
      Consilierii pot depune jurământul fără formulă religioasă. În acest caz jurământul va fi imprimat pe formular fără această formulă.
      Consilierii validați intră în exercițiul mandatului de consilier după depunerea jurământului.
       Președintele Comisiei de validare prezintă documentele analizate în cadrul Comisiei de validare privitoare la legalitatea alegerii supleantului pe lista de consilieri aleși ai Partidului Național Liberal, ca urmare a vacantării unui loc prin demisia din cadrul Consiliului Local al comunei Sîntandrei a domnului Sebastian Paul Tocai.

 Următorul supleant pe lista PNL este doamna MARINELA NADIA MOȘ.

   
 Au fost analizate următoarele documente puse la dispoziție de doamna Dorina Ilea, secretarul comunei Sîntandrei:
· Lista candidaturilor definitive depuse de către partidul politic PNL pentru alegerile locale din 5 iunie 2016,
· Procesul – verbal privind centalizarea voturilor, constatarea rezultatului alegerilor și atribuirea mandatelor pentru funcția de consilier local în Consiliul Local al Comunei Sîntandrei elaborat de Biroul Electoral al Circumscripției nr. 81,
· Adresa conducerii PNL Bihor nr. 126 din 21.09.2018 prin care se confirmă că următorul supleant pe listele sale de candidați la alegerile locale din 5 iunie 2016 este membru de partid, din care rezultă și susținerea politică a doamna Moș Marinela Nadia. 
Președintele Comisiei de validare precizează că după examinarea dosarului, Comisia a constatat că au fost respectate condițiile prevăzute de lege privind alegerea acestuia.

Pe cale de consecință, Comisia propune validarea mandatului consilierului ales la data de 5 iunie 2016, respectiv doamnei MARINELA NADIA MOȘ.

Dl. Consilier Dănuţ Ioan Torjoc președinte de ședință, supune la vot propunerea pentru noul consilier, cu avizul favorabil al comisiei de specialitate, prin vot deschis cu ridicarea mâinii, și cu 14 voturi „pentru”, fără voturi „împotrivă” și fără „abțineri” din totalul de 14 consilieri care participă la vot, este adoptată H.C.L. nr. 112 din 25.09.2018 privind validarea mandatului de consilier local în cadrul Consiliului Local al Comunei Sîntandrei al doamnei MOȘ MARINELA NADIA.
D-na Marinela Nadia Moș este invitată în fața unei mese special amenajate, pe care se află un exemplar din Constituție și Biblia pentru depunerea jurământului.
D-na Dorina Ilea secretarul comisiei dă citire jurământului :

JURĂMÂNT

Subsemnata MOȘ MARINELA NADIA, în conformitate cu prevederile art. 32 (1) din Legea administrației publice locale nr. 215 / 2001, republicată, cu modificările și completările ulterioare, depun în fața Consiliului Local al Comunei Sîntandrei următorul jurământ, în calitate de consilier:

"Jur să respect Constituția și legile tării și să fac, cu bună-credință, tot ceea ce stă în puterile și priceperea mea pentru binele locuitorilor comunei Sîntandrei.

Așa să – mi ajute Dumnezeu!”,
iar doamna Marinela Nadia Moș pune mâna stângă atât pe Constituție, cât și pe Biblie și pronunță cuvântul ”jur”, după care semnează jurământul de credință, care este imprimat pe un formular special.

Doamna Moș Marinela Nadia, validată în funcția de consilier local al Consiliului Local Sîntandrei intră în exercitarea deplină a mandatului și este felicitată de către dl. primar, d-na secretar, dl. președinte de ședință, precum și de ceilalți consilieri.
În continuare se revine la ordinea de zi, d-l consilier Dănuț Ioan Torjoc, președinte de ședință, dă cuvântul d-nei Nicoleta Spătar care prezintă materialul referitor la punctul 2 al ordinii de zi :

   Proiect de hotărâre privind aprobarea rectificării bugetului de venituri și cheltuieli al comunei Sîntandrei pe anul 2018. La întocmirea Proiectului de hotărâre s-au avut în vedere prevederile:

· Art. 6 alin. (3) lit. b) din Legea bugetului de stat nr. 2 / 2018;
· Art. 36 alin. (2), art. 45 alin. (1), (2) din Legea administrației publice locale nr. 215 / 2001;

· Art. 19, art. 34 alin. (2), art. 49 alin. (1)-(7) din Legea nr. 273 / 2006 privind finanțele publice locale, cu modificările și completările ulterioare;

· Art. 12 alin. (2) din OUG nr. 28 / 2013 pentru aprobarea Programului național de dezvoltare locală;
· Contractului de finanțare nr. 5746 / 18.072016 încheiat între Ministerul Dezvoltării Regionale și Administrației Publice și UAT Sîntandrei pentru Programul Național de dezvoltare locală – Subprogramul Modernizarea satului românesc – domeniul construirea / modernizarea / reabilitarea drumurilor publice clasificate și încadrate în conformitate cu prevederile legale în vigoare ca drumuri județene, drumuri de interes local, respectiv drumuri comunale și / sau drumuri publice din interiorul localităților, pentru realizarea obiectivului de investiții: ”MODERNIZARE STRĂZI ÎN COMUNA SÎNTANDREI”;

   Luând în considerare extrasul cu numărul : TZ07661644906 din 17.09.2018 prin care Ministerul Dezvoltării Regionale și Administrației Publice a făcut transferul în sumă de 628.38 mii lei pentru finanțarea obiectivului mai susmenționat pe articolul 21A426500 ”Finanțarea Programului Național de Dezvoltare Locală”, iar la partea de cheltuială suma fiind cuprinsă la cap. 840303 ”Străzi” art.710101. 

Dl. consilier Toader Timiș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 113 din 25.09.2018 privind aprobarea rectificării bugetului de venituri și cheltuieli al comunei Sîntandrei pe anul 2018.
La punctul 3 de pe Ordinea de zi, dl. Consilier Dănuţ Ioan Torjoc președinte de ședință îi dă cuvântul d-nei Nicoleta Spătar, care prezintă materialul cu privire la proiectul de hotărâre privind aprobarea validării dispoziţiei Primarului nr. 157 din 11 septembrie 2018 privind rectificarea bugetului de venituri şi cheltuieli, precizând că s-au avut în vedere prevederile art. 49 alin.(1)-(7) din Legea nr. 273 / 2006 privind finanțele publice locale, cu modificările și completările ulterioare; prevederile art. 63 alin. (4), lit. a din Legea nr. 215 / 2001 privind administrația publică locală, republicată, cu modificările și completările ulterioare și Legea bugetului de stat nr. 2 / 2018. Totodată, luând în considerare cererea cu nr. 1381 / 05.09.2018 a Școlii Gimnaziale nr. 1 Sîntandrei prin care a solicitat aprobarea virăriide credite între articole bugetare, respective, diminuarea art. 200130 cu suma de 0.50 mii lei și suplimentarea art. 200108 cu aceeași sumă necesară pentru acoperirea cheltuielilor curente cu telefonie, internet.

Dl. consilier Toader Timiș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 114 din 25.09.2018 privind aprobarea validării dispoziţiei Primarului nr. 157 din 11 septembrie 2018 privind rectificarea bugetului de venituri şi cheltuieli.
Se discută în continuare punctul 4 de pe ordinea de zi, respectiv: Proiect de hotărâre privind aprobarea PUZ „Lotizare teren pentru locuințe și funcțiuni complementare nr. cadastral 57028”, având ca beneficiari: Mihalca Georgeta și Abrudan Nicoleta. 

Doamna consilier Mihalca Georgeta, precizează că la acest punct al ordinii de zi, are un interes față de problema care se dezbate anunțând abținerea de la vot și cere consemnarea în procesul verbal și se retrage din sala de ședință pe perioada deliberării acestui punct.

Dl consilier Sebastian Șuteu, președintele Comisiei Urbanism, prezintă avizul favorabil al comisiei de specialitate și precizează că terenul studiat este situat în estul localității Sîntandrei, zona dintre str. Arinului și Pârâul Peța, fiind identificat prin nr. cad. 11293, înscris în CF nr. 11293 (CF sporadic nr. 57028) cu suprafața de 3800 mp. Imobilul este în proprietatea doamnelor Mihalca Georgeta și Abrudan Nicoleta în cotă de ½ fiecare. Accesul la teren se face din drumul județean DJ 797, pe străzi existente și în final din drumurile publice cu nr. cad. 10119 și 12258.

   Nefiind discuții pe marginea acestui punct, dl. consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și 1„abținere”, este adoptată H.C.L. nr. 115 din 25.09.2018 privind aprobarea PUZ „Lotizare teren pentru locuințe și funcțiuni complementare nr. cadastral 57028”, având ca beneficiari: Mihalca Georgeta și Abrudan Nicoleta. 

La punctul 5 de pe ordinea de zi, dl. Consilier Dănuţ Ioan Torjoc președinte de ședință îi dă cuvântul d-lui consilier Ovidiu Alexandru Cseh, membrue la Comisiei de urbanism, care precizează faptul că proiectul de hotărâre privind aprobarea PUZ “Înființare fermă de reproducție găini pentru Grupul de producție carne pasăre Nutrientul S.R.L. – Fermă incubație în localitatea Palota”, având ca beneficiar: S.C. Nutrientul S.R.L, a primit avizul nefavorabil al comisiei de specialitate, prezentând discuțiile din cadrul şedinţei de comisie:

· funcțiunea propusă în contextul dezvoltării segmentului imobiliar în comună,

· procesul tehnologic aferent investiției și posibilele efecte negative produse de acesta,
· denumirea investiției “fermă”, deși activitatea propusă este incubație,
· avizele și acordurile solicitate și obținute de beneficiar pentru aprobarea PUZ – ului, respectiv, s-a observant faptul că avizul obținut de la Ministerul Culturii, Direcția Județeană pentru Cultură Bihor este un aviz favorabil condiționat de realizarea unui diagnostic arheologic pe întreaga suprafață de teren studiată în PUZ.

De asemenea membrii comisiei au constatat că nu s-a efectuat o evaluare a impactului asupra oamenilor, în zona existând case de locuit. Totodată, dl. Consilier Ovidiu Alexandru Cseh propune să nu se mai aprobe ferme pentru creșterea animalelor în comună.
Dl. Consilier Sebastian Horea Șuteu precizează că dacă în viitor se va mai dori construirea unei ferme de animale pe raza comunei Sîntandrei, aceasta să fie propusă prin PUZ.

Neprimind avizul favorabil al comisiei de specialitate, un consiliu local nu poate dezbate un proiect de hotărâre dacă nu este însoţit de avizele comisiilor de specialitate ale consiliului, impunându – se astfel retragerea acestui punct de pe Ordinea de zi. 

   
La punctul 6 de pe ordinea de zi dl. Consilier Dănuţ Ioan Torjoc, președinte de ședință îi dă cuvântul d-lui Primar care prezintă proiectul de hotărâre privind aprobare aprobarea PUZ “Parcelare teren pentru locuințe și funcțiuni complementare locuirii, nr. cadastral 157 Sîntandrei”, având ca beneficiari: Pătcaș Ciprian Vasile și Pătcaș Felicia Florica, precizând că zona luată în considerare este situată în intravilan, în partea de sud a localității, la sud de calea ferată Oradea-Cheresig între lotizările pentru străzile Unirii și Victoriei, iar conform PUG 2006 se află în UTR 2 –L3 subzonă cu funcțiune predominantă de locuire și functiuni complementare, cu interdicție de construire până la întocmire de PUZ..

Terenul studiat este identificat prin nr. cad. 1577, înscris în CF nr. 1577 (CF sporadic nr. 51592), cu suprafața de 8600 mp, aflat în proprietatea soților Pătcaș Ciprian și Felicia.
Accesul la teren se face din DJ 797, str. Independenței și apoi strada paralelă cu calea ferată (dreapta str.Abatorului).
Prin P.U.Z. se propune parcelarea în 11 loturi pentru locuințe, amplasate pe o singură parte a unui drum de acces nou creat, având lățimea de 12 m. Drumul este aliniat cu drumul aprobat prin HCL nr. 32 / 2018 și în final va fi în continuarea acestuia. Acest drum prin cedarea unei fâșii de teren de 6,0 m va fi legat, la un capăt de strada Unirii, prin completarea unei porțiuni din str. Munteniei. La capătul dinspre calea ferată se va ceda altă fâșie de teren cu lățimea de 4,0 m pentru alinierea cu celelalte parcele și lărgirea str. Abatorului, paralelă cu calea ferată.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nemaifiind alte discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, şi prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 116 din 25.09.2018 privind aprobarea PUZ “Parcelare teren pentru locuințe și funcțiuni complementare locuirii, nr. cadastral 157 Sîntandrei”, având ca beneficiari: Pătcaș Ciprian Vasile și Pătcaș Felicia Florica.
 
   La punctul 7 de pe ordinea de zi, dl. Primar prezintă proiectul de hotărâre privind aprobarea PUZ “Parcelare teren pentru locuințe și funcțiuni complementare, nr. cadastral 1503 Sîntandrei”,, având ca beneficiari: Copil (Țelea) Anamaria Ioana, Țelea Darius – Ionel și Țelea Bogdan Andrei, precizând că zona luată în considerare este situată în intravilan, în partea de sud-est a localității, între lotizările pentru străzile Avântului și Soarelui, iar conform PUG 2006 se află în UTR 3 –L3 subzonă cu funcțiune predominantă de locuire și functiuni complementare, cu interdicție de construire până la întocmire de PUZ..

Terenul studiat este identificat prin nr. cad. 1503, înscris în CF nr. 1503 (CF sporadic nr. 50111), cu suprafața de 12 887 mp, aflat în proprietatea a 3 persoane fizice (frați), în cote de 1/3 fiecare. Accesul la teren se face direct din DJ 797. 
   Prin P.U.Z. se propune parcelarea în 24 loturi pentru locuințe și funcțiuni complementare, cu un drum median de acces nou propus, cu profil transversal de 12 m, cu intrare din DJ 797 și prevăzut cu loc de întoarcere, la capătul opus.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 117 din 25.09.2018 privind aprobarea PUZ “Parcelare teren pentru locuințe și funcțiuni complementare, nr. cadastral 1503 Sîntandrei”, având ca beneficiari: Copil (Țelea) Anamaria Ioana, Țelea Darius – Ionel și Țelea Bogdan Andrei.
La punctul 8 de pe ordinea de zi, dl. Primar prezintă proiectul de hotărâre privind aprobarea PUZ Modificator “Parcelare teren pentru locuințe individuale / cuplate, cu funcțiuni complementare, str. Ghioceilor nr. 37 Sîntandrei”, având ca beneficiar: S.C. Dorecons S.R.L., precizând că terenul pe care se face studiul se află în partea de sud a localității Sîntandrei, este identificat cu nr. cad. 12131, înscris în CF nr. 12131, cu suprafața 520 mp și este în proprietatea SC DORECONS SRL – administrator Pașcalău Dorin. Terenul a fost introdus în intravilan și reglementat prin PUZ aprobat cu H.C.L. nr. 34 / 27.03.2017. Accesul se face din DJ 797, pe str. Independenței și în prelungirea ei.
Prin acest P.U.Z. se propune modificarea unor reglementări aprobate prin HCL nr. 34 / 2017 la PUZ  lotizare pentru locuințe - str. Ghioceilor, referitoare la terenul identificat cu nr. cad. 12131. Aceste modificări se referă la tipul de locuințe, mărime lot, front, indici urbanistici.

Dl. Ovidiu Mocan – participant la ședință dorește să știe dacă există prevăzut spațiu verde pe una dintre aceste parcele.

Pe strada Oneștilor este prevăzut în noul PUG crearea unui parc pe domeniul public.

Dl. consilier Ovidiu Alexandru Cseh subliniază faptul că în perioada în care a fost emis acest certificat de urbanism, ele se emiteau de către Consiliul Județean Bihor, motiv pentru care nu se putea gestiona crearea spațiilor verzi astfel cum a fost stabilit la nivel local.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 118 din 25.09.2018 privind aprobarea PUZ Modificator “Parcelare teren pentru locuințe individuale / cuplate, cu funcțiuni complementare, str. Ghioceilor nr. 37 Sîntandrei”, având ca beneficiar: S.C. Dorecons S.R.L..
   Se trece la discutarea punctului 9 al ordinii de zi, iar Domnul consilier Dorin Dumitru Mărcuș, precizează că la acest punct al ordinii de zi, are un interes față de problema care se dezbate anunțând abținerea de la vot și cere consemnarea în procesul verbal și se retrage din sala de ședință pe perioada deliberării acestui punct.

Dl. Primar Ioan Mărcuș prezintă proiectul de hotărâre privind aprobarea însuşirii ofertei de donaţie fără sarcini făcută de către soții Mărcuș Dorin - Dumitru și Mărcuș Luminița - Mirela, a terenului cu nr. cad. 58204, înscris în CF nr. 58204 și de către Chiș Maria, a terenului cu nr. cad. 58193, terenuri situate în localitatea Sîntandrei pentru constituire drum public – strada Dorului, precizând că Domnul Mărcuș Dorin-Dumitru cu soția Mărcuș Luminița-Mirela cu domiciliul în comuna Sîntandrei, sat Sîntandrei, nr. 377, prin oferta de donație imobiliară nr. 3017 / 06.09.2018, încheiată la notar public Igna George-Horia, donează Comunei Sîntandrei, terenul  intravilan, liber de orice sarcini și procese, identificat cu nr. cad. 58204, înscris în CF nr. 58204 cu suprafața de 651 mp. Deasemenea doamna Chiș Maria cu domiciliul în comuna Sîntandrei, sat Sîntandrei, nr. 229, prin oferta de donație imobiliară nr. 3018 / 06.09.2018, încheiată la notar public Igna George-Horia, donează Comunei Sîntandrei, terenul  intravilan, liber de orice sarcini și procese, identificat cu nr. cad. 58193, înscris în CF nr. 58193 cu suprafața de 616 mp. 

Aceste terenuri au rezultat din dezmembrarea lotului cu nr. cad.1662, respectiv 6915 conform P.U.Z ”Parcelare terenuri cu nr. cad. 50178 (1662) și 3883 (6915) în vederea construirii de locuințe în localitatea Sîntandrei, comuna Sîntandrei” aprobat prin HCL nr. 32 din 30.03.2018. 

   Terenurile ofertate sunt situate în sudul localității Sîntandrei, la limita intravilanului - UTR 2, paralel cu str. Unirii și Libertății. Aceste terenuri, alăturate, vor avea destinația de drum, cu lățimea de 12 m și vor asigura accesul la 10 parcele pentru locuințe situate de o parte și alta acestuia. La capătul nordic al drumului este prevăzut un loc de întoarcere, iar la capătul sudic s-a rezervat teren pentru lărgirea drumului Weiss spre Palota.

   Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și 1 „abținere”, este adoptată H.C.L. nr. 119 din 25.09.2018 privind aprobarea însuşirii ofertei de donaţie fără sarcini făcută de către Mărcuș Dorin cu soția, a terenului cu nr. cad. 58204, înscris în CF nr. 58204 și de către Chiș Maria, a terenului cu nr. cad. 58193, situate în localitatea Sîntandrei pentru constituire drum public – strada Dorului.
   

La punctul 10 al ordinii de zi, dl. Consilier Dănuţ Ioan Torjoc preşedinte de ședință, dă cuvântul d-lui Șuteu Sebastian Horea, care prezintă Proiectul de hotărâre pentru aprobarea însuşirii ofertei de donaţie fără sarcini făcută de către Criste Veronica, Benedek Ferenc și Benedek Alexandru, a terenurilor cu nr. cad. 58262, 58263, 58264, 58265, pentru constituire și lărgire drumuri publice. Astfel, doamna Criste Veronica cu domiciliul în localitatea Sîntandrei, nr. 411, domnul Benedek Ferenc, cu domiciliul în sat Sîntandrei, nr. 536 și domnul Benedek Alexandru, cu domiciliul în Oradea, str. Nufărului, nr. 21, bloc D 131, ap. 3 , în calitate de coproprietari, prin oferta de donație imobiliară nr. 1383 din 17.07.2018, încheiată de notar public Gîtea Teodora - Lidia, donează Comunei Sîntandrei, terenurile  intravilane, libere de orice sarcini și procese, identificate cu următoarele numere cadastale:

· nr.cad. 58262, înscris în CF nr.58262 cu suprafața de 948mp,

· nr.cad. 58263, înscris în CF nr.58263 cu suprafața de 166mp,

· nr.cad. 58264, înscris în CF nr.58264 cu suprafața de 796mp,

· nr.cad. 58265, înscris în CF nr.58265 cu suprafața de 31mp,

Terenurile au rezultat din dezmembrarea lotului cu nr. cad. 57999, conform P.U.Z  ”Introducere parțială de teren în intravilan și lotizare pentru locuințe și funcțiuni complementare nr. cad. 1206 și 1271 localitatea Sîntandrei” aprobat prin HCL nr. 136 din 31.10.2017. 

Terenurile ofertate sunt situate în nord - vestul localității Sîntandrei, la nord de pîrâul Peța, la est de strada Mesteacănului. Aceste terenuri vor avea destinația de drum astfel:

- terenul cu nr. cad. 58262 cu lățime de 6 m – va constitui ½ dintr-un viitor drum de acces (la vest)

- terenul cu nr. cad. 58263 cu lățime de 2 m  - va lărgi drumul existent cu nr.cad.10257(la nord)

- terenul cu nr. cad. 58264 cu lățime de 6 m  - va completa ½ din str. Mesteacănului cu nr. cad. 1765

- terenul cu nr. cad. 58265 în formă triunghiulară – va fi teren pentru parcare la parcela din mijloc.

De asemenea dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.


Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 120 din 25.09.2018 privind aprobarea însuşirii ofertei de donaţie fără sarcini făcută de către Criste Veronica, Benedek Ferenc și Benedek Alexandru, a terenurilor cu nr. cad. 58262, 58263, 58264, 58265, pentru constituire și lărgire drumuri publice.

La punctul 11 al ordinii de zi, dl. Consilier Dănuţ Ioan Torjoc preşedinte de ședință, dă cuvântul d-lui Primar care prezintă Proiectul de hotărâre privind înscrierea în Cartea Funciară în domeniul privat al Comunei Sîntandrei a terenului intravilan, având categoria de folosință curți – construcții, în suprafață de 121 mp, cu numărul cadastral 2606 notat în CF 2606 Sîntandrei. 


Dna consilier Georgeta Mihalca, președintele Comisiei Juridice prezintă avizul favorabil al Comisiei de specialitate.


Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 121 din 25.09.2018 privind înscrierea în Cartea Funciară în domeniul privat al Comunei Sîntandrei a terenului intravilan, având categoria de folosință curți – construcții, în suprafață de 121 mp, cu numărul cadastral 2606 notat în CF 2606 Sîntandrei.


La punctul 12 dl. Consilier Dănuţ Ioan Torjoc preşedinte de ședință, dă cuvântul d-lui Ilie Olari care prezintă Proiectul de hotărâre privind aprobarea demarării procedurii în vederea achiziționării Serviciului de întocmire amenajament silvic pentru suprafața de 143,40 ha fond forestier, proprietatea publică a Comunei Sîntandrei, situat pe raza comunei Husasău de Tinca, pentru perioada 2019 – 2028.

Dl. consilier Toader Timiș, președintele Comisiei Buget Finanţe, prezintă avizul favorabil al comisiei de specialitate.


Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 122 din 25.09.2018 privind aprobarea demarării procedurii în vederea achiziționării Serviciului de întocmire amenajament silvic pentru suprafața de 143,40 ha fond forestier, proprietatea publică a Comunei Sîntandrei, situat pe raza comunei Husasău de Tinca, pentru perioada 2019 – 2028.

La punctul 13 al ordinii de zi, dl. Consilier Dănuţ Ioan Torjoc preşedinte de ședință, dă cuvântul d-lui Primar care prezintă Proiectul de hotărâre privind alegerea viceprimarului.
Dna. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.


Dna. Secretar prezintă procedura alegerii viceprimarului astfel cum este prevăzută de Ordonanța nr. 35 din 30 ianuarie 2002 pentru aprobarea Regulamentului – cadru de organizare si funcționare a consiliilor legale, art. 11 dispunând :


La invitația doamnei secretar de a se face propuneri pentru alegerea viceprimarului, domnul consilier Ovidiu Alexandru Cseh propune din partea grupului PNL pe domnul consilier Sebastian Horea Șuteu. 

Nemaifiind alte propuneri, din partea celuilalt grup de consilieiri, se ia o pauză în vederea completării buletinelor de vot. 

Se alege ca modalitate de vot bararea printr-o linie orizontală a numelui candidatului dacă nu dorește să îi aleagă, respectiv pe buletin rămânând nebarat numele consilierului dacă dorește să îl aleagă votantul.

În continuare, consilierii locali sunt invitați în ordine alfabetică să-și exercite dreptul de vot în cabina special amenajată în sala de ședință. La ieșirea din cabina de vot, buletinele de vot sunt puse într-o urnă (cutie închisă) situată pe masa din sala de ședințe. Buletinele de vot se află sub supravegherea secretarului până la finalizarea votului, fiind păstrat caracterul secret al votului.

După terminarea votului, urna este deschisă de către Comisia de validare, care numără voturile. S-au numărat 15 buletine cu numele nebarat pentru domnul consilier Sebastian Horea Șuteu.


Domnnul consilier Dănuț Ioan Torjoc, președinte de ședință validează alegerea d-lui consilier Sebastian Horea Șuteu în funcția de viceprimar, cu 15 voturi „pentru”, fără voturi „împotrivă”, fără „abțineri”, din totalul de 15 consilieri prezenți, care participă la vot, fiind adoptată H.C.L. nr. 123 din 25.09.2018 privind alegerea viceprimarului.

La Diverse, d-na. secretar prezintă următoarele cereri :


→ dl. Ivan – Leț Ștefan, cu domiciliul în com. Sîntandrei, nr. 180, bl. B4, sc. B, ap. 15, jud. Bihor, prin cererea înregistrată sub nr. 10369 / 11.09.2018, solicită achiziţionarea terenului concesionat de către Primăria Sîntandrei pentru imobilul situat în Sîntandrei, strada Cânepii, nr. 4, în suprafață de 504 mp. În urma analizării cererii şi a discuţiilor purtate, consilierii decid aprobarea vânzării terenului concesionat în unanimitate și propun întocmirea raportului de evaluare.


→ d-na. Marioara Lascu, cu domiciliul în com. Sîntandrei, nr. 199, jud. Bihor, prin cererea înregistrată sub nr. 10568 / 13.09.2018, solicită achiziţionarea terenului concesionat de către Primăria Sîntandrei pentru imobilul situat în Sîntandrei, strada Crișului, nr. 72, în suprafață de 403 mp. În urma analizării cererii şi a discuţiilor purtate, consilierii decid aprobarea vânzării terenului concesionat în unanimitate și propun întocmirea raportului de evaluare.


În continuare dl. consilier Ovidiu Alexandru Cseh precizează că pe strada Principală nu sunt curățate șanțurile de către locatarii din zonă, respectiv cei care locuiesc de la Calea Ferată înspre Primărie. Se propune să li se solicite locatarilor din zona prezentată să curețe suprafețele de teren din fața proprietăților personale, deoarece personalul existent în prezent la ADP nu poate executa aceste lucrări.

Doamna secretar precizează că se va verifica posibilitatea introducerii în cadrul legal a acestei propuneri.


Doamna consilier Daniela Achim dorește să știe când se va deschide circulația pe podul de pe strada Rozmarinului, peste pârâul Peța.

Dl. Consilier Sebastian Horea Șuteu precizează că trebuie verificată situația actuală a podului și pe urmă inițiat un SF, apoi PT,etc. 


Dl. consilier Ciprian Mihai Fechetea solicită încheierea unui contract de ridicare a câinilor vagabonzi cu ADP Oradea, având în vedere că cel existent a fost reziliat.

Dl. Consilier Iosif Marius Barat solicită ca trecerea de pietoni de la Fibrate să fie iluminată deoarece persoanele catraversează pe acolo sunt în pericol din cauza neadaptării vitezei de către conducătorii auto.


Totodată precizează că după demontarea panourile publicitare, precum și după finalizarea lucrările la branșamente, lucrătorii au obligația să predea înapoi la situația inițială.

Dl. Consilier Toader Timiș propune să se facă un angajament cu părintele Torjoc Romulus cu privire la terenul deținut de acesta, în vederea construirii de trotuare în zonă, lucru care s-ar putea realiza prin expropriere sau chiar prin schimb.

D-na consilier Corina Anina Paina dorește să facă o propunere cu privire la organizarea evenimentului Zilelor Comunei Sîntandrei, și anume ca și în edițiile viitoare să fie invitați copiii satului să cânte, aceste evenimente fiind un mijloc foarte bun de lansare și promovare a acestora.  


Dl. Consilier Ovidiu Alexandru Cseh propune ca anul viitor să fie invitate și formații celebre de muzică ușoară. Totodată, propune ca anul viitor evenimentul să se organizeze în primul weekend din septembrie.

Consilierii decid în unanimitate acceptarea propunerilor colegilor lor.


Nefiind alte probleme la ordinea de zi, întrebări sau interpelări, preşedintele de şedinţă, domnul consilier Dănuţ Ioan Torjoc, declară închise lucrările şedinţei.

PREŞEDINTE DE ŞEDINŢĂ







     SECRETAR,

     CONSILIER


      Dănuţ Ioan TORJOC







         Dorina ILEA         
